Нова наредба от 07.02.2006 год.
ОБЩИНСКИ   СЪВЕТ-гр.ЯКОРУДА
НАРЕДБА
№1
ЗА ОСИГУРЯВАНЕТО И СПАЗВАНЕТО НА ОБЩЕСТВЕНИЯ РЕД, БЕЗОПАСНОСТТА НА ДВИЖЕНИЕТО, ЧИСТОТАТА И ПРИВЕТЛИВИЯ ВИД НА
ОБЩИНА ЯКОРУДА
На основание чл.22, ал.1 от ЗМСМА, за осигуряване и спазване на обществения ред, спокойствието и почивката на гражданите, безопасността на движението, поддържането и спазването на зелените площи, парковете и градините, ОБЩИНСКИЯ СЪВЕТ
НАРЕЖДА:
I. ЗА ОСИГУРЯВАНЕТО НА ОБЩЕСТВЕНИЯ РЕД, СПОКОЙСТВИЕТО И ПОЧИВКАТА НА ГРАЖДАНИТЕ.
ЗАБРАНЯВА СЕ :
1. По всяко време на денонощието:
      а/ вдигане на необичаен шум по улиците, площадите, обществените места, както и извършването на производствена и други дейности, предизвикващи шум и вредности над допустимите норми за работещи и живеещи в съседство с обектите  (отм. с Решение №2648/05.12.2019 г. на АС-Благоевград)
б/ непристойно и скандално поведение и други прояви, несъвместими с благоприличието и обществения морал, по улиците, площадите, превозните средства и останалите обществени места.
          2. През нощта от 22.00 ч. до б.ООч., а в почивните и празнични дни от 23.00ч. до 7.00ч.; (отм. с Решение №2648/05.12.2019 г. на АС-Благоевград)
а/ пеенето, свиренето, както и други подобни прояви, които нарушават спокойствието и почивката на гражданите; (отм. с Решение №2648/05.12.2019 г. на АС-Благоевград)
б/ използването на радиоапарати, магнетофони и други подобни, когато шумът не може да се ограничи в помещението и нарушава тишината и спокойствието на гражданите. (отм. с Решение №2648/05.12.2019 г. на АС-Благоевград)
3. Достъпът до хазартни игри на лица до 18 години;
4. Продажбата на еротични и порнографски издания и предмети извън определените от кметството места;
5. Писането и драскането по стените на сградите и оградите;
6. Лепенето на афиши, плакати, обяви, реклами, некролози, нагледни агитационни материали и други извън определените от кметствата за тази цел места;
7.
Късането и повреждането на обяви, реклами, нагледни и
агитационни материали, които са поставени на определените от кметството
места, преди изтичането на срока им;
8. Продажбата, носенето и употребата на спиртни напитки по време на спортни и други обществени прояви /митинги, шествия, концерти и др./ в района на мероприятията;
9. Употребата на пиротехнически изделия, предмети и др. подобни, можещи да доведат до самонараняване и увреждане на здравето;
10.
Извършването на търговска дейност извън определените от
кметството места и извън разрешените сфери на търговия;
11. Продажбата на спиртни напитки и цигари на деца и ученици до 18 -годишна възраст, а също така и техният достъп в питейните заведения, ако не се придружават от родителите си;
12. Сервирането на спиртни напитки на пияни граждани, невменяеми, както и на обявените за системно напиващи се граждани и хронични алкохолици.
13. Употребата на газово оръжие на обществени места. /прието с Решение №97/Протокол № ОбС 10-17.10.2008 г./
               ЗАДЪЛЖАВАТ СЕ:
1.
Организаторите на спортни и други масови мероприятия:
а/ да уведомяват писмено органите на Районното полицейско управление предварително за времето и мястото на провеждането им с оглед осигуряване на обществения ред;
б/ да създават, а посетителите да спазват, реда при продажбата на билети, при влизането и напускането на салоните, залите, стадионите и др. По начин осигуряващ нормалното и безопасно протичане на мероприятието.
2.
Организаторите на обредите, службите и процесите на открито да ги провеждат съобразно общите закони и административните разпоредби.
        
3.
 Собствениците или наематели на ЗОХ и питейни заведения  да извършват дейност до 22 часа през зимните месеци и 23 часа през летните месеци. /изм. с Решение № 121/Протокол № ОбС-10/27.07.2012 г./
11.         4. Собствениците или наемателите на увеселителни и питейни заведения и барове, получили разрешение от Общинска администрация да работят от 22.00 ч./23.00 ч./ до 6.00 ч., да осигурят недопускането на лица, носещи в себе си огнестрелно оръжие и пиротехнически изделия от втори, трети и четвърти клас, съгласно чл.19, ал.3, т.1, 2 и 3 от ППЗКВВООБ и на лица, носещи газово оръжие.   / изм.  с Решение №97 / Протокол № ОбС 10 / 17. 10. 2008 г. и с Решение № 121/Протокол № ОбС-10/27.07.2012 г./
        5.  Всички останали случаи извън посоченото в т.3 работно време , се съгласуват предварително с общинска администрация. /прието с Решение № 121/Протокол № ОбС-10/27.07.2012 г./

II. ЗА ОСИГУРЯВАНЕ НА БЕЗОПАСНОТО ДВИЖЕНИЕ НА ПРЕВОЗНИТЕ СРЕДСТВА И ПЕШЕХОДЦИТЕ. ЗАБРАНЯВА СЕ:

1.
Движението на верижни машини по асфалтираните улици и шосета;
2.
Домуването на товарен автотранспорт и автобуси извън
определените от кметството и фирмите места;
3.
Паркиране на каруци, платформи и други превозни средства с животинска тяга с близост до 100м. от питейните заведения, ресторантите, кафенетата;
4.
Своеволното местене и увреждане на пътните знаци;
5. Разкопаването на улиците без разрешение на кметствата и без съгласуване с органите на полицията;
6. Самоволното ограничаване от граждани на движението по улиците или тяхното заемане от всякакъв вид материали;
7. Карането на летни кънки, ролкови колички и пързалянето през зимата по уличните платна;
8. Карането на велосипеди по начин, застрашаващ собственото и на околните здраве и живот;
9. Возенето по двама на велосипеди, с изключение на децата от предучилищна възраст и то на специално пригодени седалки;
10. Движението на МПС изгорелите газове и шум, на които са с вредности над допустимите норми;
11. Движението на ППС в зоните на парковете, детските площадки и пешеходните алеи.
12. Определя се 1 бр. таксиметров автомобил за нуждите на Община Якоруда. /прието с Решение № 112/Протокол № ОбС – 08/12.12.2014 г./
13. Обособява се стоянка за таксиметров автомобил на парцел VII, пл. № 491, кв. 50. /прието с Решение № 112/Протокол № ОбС – 08/12.12.2014 г./
14. Задължителните светлоотразителни стикери да бъдат по (образец № 10а) към чл. 21, ал. 1, т. 15 от Наредба 34 от 06.12.1999 г. за таксиметров превоз на пътници, а именно да бъде защитен с холограма, с посочен номер на разрешението, издадено от кмета на Община Якоруда. /прието с Решение № 112/Протокол № ОбС – 08/12.12.2014 г./
ЗАДЪЛЖАВАТ СЕ:
1. Пешеходците да спазват правилата за движение, като се движат по тротоарите и пресичат уличното платно на определените и маркирани за целта места;
2. Придвижването на групи деца и граждани да става в съответствие с правилата за движение;
3. Специализираните органи да променят /при нужда/ и поддържат знаковата и пътната маркировка.
III. ОПАЗВАНЕ НА ЧИСТОТАТА В ОБЩИНАТА, ПОДДЪРЖАНЕТО НА ЗЕЛЕНИТЕ ПЛОЩИ, УЛИЧНОТО И ПАРКОВО ОСВЕТЛЕНИЕ
ЗАБРАНЯВА СЕ:
1.
Замърсяването на улиците, тротоарите, площадите, зелените площи и други обществени места по какъвто и да е начин, местенето на кофите за смет от определените им места, събарянето и ползването им за други цели;
2.
Паркирането, миенето, гресирането и ремонтирането на пътни превозни средства по уличните платна, тротоарите и зелените площи;
3. Движението на претоварени, неуплътнени, неизмити и с неугледен вид МПС, които замърсяват улиците при превозване на пръст, варово -циментов разтвор, баластра, горивни материали, фураж, оборски тор и др.;
4. Свободното пускане на домашни животни и птици по улиците, площадите и градинките или тяхното връзване по тези места;
5. Пускането на движение на превозни средства с животинска тяга, без да са регистрирани в кметството;
6. Задържането на повече от 24 часа на строителни и друг вид материали по тротоарите и улиците, площадите и други обществени терени. Изключение се прави само за строителни материали при строеж и основен ремонт на сгради за определен и разрешен от кметството /ТСУ/ срок;
7. Изхвърлянето на битови, строителни и други отпадъци и умрели животни в реките и краиселищните райони, освен определените сметища, а умрелите животни в трупните ями;
8. Свободното пускане на кучета, като безстопанствените и скитащите кучета  (родени като такива, загубени или изоставени от своите собственици, които не обитават дом, ферма или специално определено за тях място, тези които се намират извън границите на дома на своя собственик или гледач и не са под контрола на собственик или гледач, и не притежават надлежна идентификация) подлежат на залавяне от служителите на общинска фирма „Строител 2001” ЕООД- град Якоруда, външна специализирана структура /организация, упълномощена от кмета на Община Якоруда, и на последващи ветеринарномедицински манипулации и действия, предвидени в националното законодателство и местните нормативни уредби. /изм. с Решение № 123/Протокол № ОбС – 10/28.10.2016 г./
8.1 Водачи на моторни превозни средства, които превозват безстопанствени и скитащи кучета от едно място на друго с цел промяна на местообитанието им, и бъдат заловени от представители на Участък полиция-град Якоруда или служители на общинска фирма „Строител 2001” ЕООД- град Якоруда подлежат на административно наказание, съгласно настоящата наредба. /прието с Решение № 123/Протокол № ОбС – 10/28.10.2016 г./
8.2 Куче – домашен любимец, заловено от служителите на общинска фирма „Строител 2001” ЕООД-град Якоруда се връща на собственика му след представяне на ветеринарномедицинския паспорт на животното, документ за платена такса за притежание на куче за текущата календарна година, и след налагане на административно наказание по реда на тази наредба; /прието с Решение № 123/Протокол № ОбС – 10/28.10.2016 г./
8.3 При повторно залавяне на домашно куче, което вече е било освобождавано по реда на предходната точка, кучето се кастрира, а на собственика се налага административно наказание по реда на наредбата. Собственикът получава животното след представяне на ветеринарномедицинския паспорт на кучето и документ за платена такса за притежаване на куче за текущата календарна година. В случай, че собственикът откаже да получи животното си обратно, кастрираното куче се маркира по надлежния ред се връща на мястото на залавянето му, като се вписва в регистъра за безстопанствени кучета; /прието с Решение № 123/Протокол № ОбС – 10/28.10.2016 г./
8.4 При подаден писмен сигнал в Община Якоруда за случай на нападение срещу човек или друго животно от куче – безстопанствено или домашен любимец с известен собственик и/или адрес на отглеждане  се извършва проверка на място от представители на Община Якоруда или общинска фирма „Строител 2001” ЕООД- град Якоруда, които процедират съгласно изискванията на Закона за ветеринарномедицинската дейност, Закона за защита на животните и настоящата наредба; /прието с Решение № 123/Протокол № ОбС – 10/28.10.2016 г./
9. Газенето на зелените площи, късането на цветя и местенето на пейките и други паркови пособия;
10.
Ограничаването на дворни парцелни места с неподходяща ограда. Видът се определя от ТСУ при кметството и се контролира от тях.
11.Чупенето, демонтирането, изключването на уличното и парковото осветление;
12. Движението на стада за пашуване извън определените със Заповед на кметовете маршрути през селищата;
13. Сушенето на сено, шума, боб и др. по тротоарите и уличните платна, на входните и изходните артерии и централните улици на населените места.
ЗАДЪЛЖАВАТ СЕ:
1. Всички собственици на дворни места да направят огради на лицевата страна по установения ред, да ги ремонтират периодично, да ги поддържат в приличен вид.
2. Собствениците и наематели на имоти и обекти:
а/ да полагат грижи за посадените на тротоарите дръвчета и
храсти в прилежащия район и тяхното опазване;
б/да почистват своевременно снега по тротоарите и да отстраняват ледените пластове и висулки;
в/да поддържат чиста територията в и около обектите си.
3. Всички еднолични, колективни, дружествени и други фирми да поддържат тротоарите чисти, да събират опаковъчните и други отпадъци в зоните на обектите им.
4. Каруцарите да поставят подопашни престилки на конете, когато се движат в чертите на града и други населени места.
5. Всички граждани, предприятия и учреждения да предпазват от задръстване шахтите на канализацията.
6. Всички граждани да почистват /измиват/ тротоарите и част от уличното платно, където са сушили сено, царевица, боб, тютюн и други материали от извършена строително - монтажна дейност;
7. Органи, организации и отделни граждани да възстановяват повреденото по тяхна вина улично и парково осветление.
IV. НАКАЗАНИЯ И РЕД ЗА НАЛАГАНЕТО ИМ.
1. На нарушителите на настоящата наредба се налагат следните наказания:
а/ обществено порицание;
б/глоба до 100 лв. Глоба до 10 лв. се взема на място с квитанция от упълномощени от кметството актосъставители;
в/ при повторно нарушение на под.т.б. /глоба до 500 лв./
г/ временно лишаване от правото да се упражнява определена професия или дейност.
ИЗПЪЛНЕНИЕТО НА НАСТОЯЩАТА НАРЕДБА СЕ ВЪЗЛАГА НА ОРГАНИТЕ НА КМЕТСТВАТА, ПОЛИЦЕЙСКИ УЧАСТЪК - ЯКОРУДА И УПЪЛНОМОЩЕНИ ОТ КМЕТСТВАТА ЛИЦА И ФИРМИ, КОИТО СЕ ЛЕГИТИМИРАТ С ДОКУМЕНТ ИЗДАДЕН ОТ ОбА НА ОСНОВАНИЕ ЧЛ.22, АЛ.З ОТ ЗМСМА.
ОбС гр. ЯКОРУДА ЗАДЪЛЖАВА ОРГАНИТЕ УПЪЛНОМОЩЕНИ ПО ИЗПЪЛНЕНИЕТО НА НАСТОЯЩАТА НАРЕДБА ДА СЕ ОТЧИТАТ ЗА ДЕЙНОСТТА СИ ПО СПАЗВАНЕТО НА НАРЕДБАТА ПРЕД ОбС гр. ЯКОРУДА НА ВСЕКИ 6 МЕСЕЦА.
НАСТОЯЩАТА НАРЕДБА И НАПРАВЕНИТЕ САНКЦИИ ДА БЪДАТ ИЗНАСЯНИ НА ПУБЛИЧНИ МЕСТА И РАЗГЛАСЯВАНИ ПО РЕГИОНАЛНИТЕ МЕДИИ.
Наредбата е приета с Решение № 04/Протокол № ОбС-01/07.02.2006 година на Общински съвет - Якоруда.
Наредбата влиза в сила след приемането и от Общински съвет гр. Якоруда.
Наредбата е подпечатана с печата на Общински съвет - Якоруда.

Преходни и заключителни разпоредби
§ 1. В раздел I в частта "ЗАБРАНЯВА СЕ", добавя нова точка 13 – Употреба на газово оръжие на обществени места.
§2. В раздел I частта "ЗАДЪЛЖАВАТ СЕ", точка 4, на края на изречението се добавя: …………и на лица, носещи газово оръжие.
§3. Настоящите допълнения и изменения на Наредба №1 за осигуряването и спазването на обществения ред, безопасността на движението, чистотата и приветливия вид на Община Якоруда са приети с Решение № 97/Протокол №ОбС - 10/17.10.2008 г., и влиза в сила от датата на приемането им от Общинския съвет.

§4. Настоящите допълнения и изменения на Наредба №1 за осигуряването и спазването на обществения ред, безопасността на движението, чистотата и приветливия вид на Община Якоруда са приети с Решение № 121/Протокол №ОбС - 10/27. 07.2012 г. и влиза в сила от датата на приемането им от Общинския съвет.
§5. Настоящите допълнения и изменения на Наредба №1 за осигуряването и спазването на обществения ред, безопасността на движението, чистотата и приветливия вид на Община Якоруда са приети с Решение № 112/Протокол №ОбС - 08/12. 12.2014 г. и влиза в сила от датата на приемането им от Общинския съвет.
§6. Настоящите допълнения и изменения на Наредба №1 за осигуряването и спазването на обществения ред, безопасността на движението, чистотата и приветливия вид на Община Якоруда са приети с Решение № 123/Протокол №ОбС - 10/28. 10.2016 г. и влиза в сила от датата на приемането им от Общинския съвет.

